TABDI KÖZSÉG POLGÁRMESTERE

**M E G H Í V Ó**

Tabdi Község Képviselőtestülete

***2018. november 30-án(pénteken)***

***du. 14,00 órakor***

tartandó rendkívüli testületi ülésére tisztelettel meghívom.

Az ülés helye: Tabdi Közös Önkormányzati Hivatal tanácskozó terme

N A P I R E N D:

1. Háziorvosi ellátás biztosítására kötött megbízási szerződés módosítása

Előadó: Fábián Sándor polgármester

Kérem az ülésen szíves megjelenését.

T a b d i, 2018. november 28.

 Fábián Sándor

 polgármester

TABDI KÖZSÉG POLGÁRMESTERE

E L Ő T E R J E S Z T É S

(a Képviselő-testület 2018. november 30-i ülésére)

Tárgy: ***Háziorvosi ellátás biztosítására kötött megbízási szerződés módosítása***

Tisztelt Képviselő-testület!

Tabdi Községi Önkormányzat 2018. október 29. napján kötött megbízási szerződést a Dr. Palágyi és Fia Szolgáltató Bt.-vel a háziorvosi feladat ellátás helyettesítés útján történő ellátására. A szerződésben nem került szabályozásra a rendelési idő – igaz ekkor még ez egyeztetés alatt állt – ezért most szükséges a módosítása, mivel a NEAK a finanszírozási szerződést csak így tudja megkötni.

Ennek megfelelően javasolom az alábbi határozat elfogadását és a megbízási szerződés előterjesztésben foglalt módosítását.

 /2018.( )sz.határozat

Háziorvosi ellátás biztosítására kötött megbízási szerződés módosítása

**határozat tervezet**

Tabdi Község Képviselő-testülete a területi ellátási kötelezettséggel ellátandó házi orvosi alapellátási feladatok, beleértve az iskolaorvosi és az ifjúság-egészségügyi feladatok határozatlan idejű, (a praxis végleges betöltéséig) tartós helyettesítés formájában történő ellátására kötött megbízási szerződést a határozat melléklete szerint módosítja.

Felhatalmazza a polgármestert a szerződés aláírására.

Felelős: polgármester

Határidő: azonnal

\_\_\_\_/2018. ( ) sz. határozat melléklete

MEGBÍZÁSI SZERZŐDÉS

1. számú módosítása

Mely létrejött egyrészről Tabdi Községi Önkormányzata, székhelye: 6224 Tabdi, Kossuth Lajos utca 9. (a továbbiakban: önkormányzat), mint megbízó,

másrészről a Dr Palágyi és Fia Szolgáltató Bt. székhelye: 6221 Akasztó, Vörösmarty u. 5. A. épület (a továbbiakban: vállalkozó) mint szolgáltatást nyújtó

együttesen, mint szerződő felek között, a köztük 2019. január 1. napjától hatályos, – a területi ellátási kötelezettséggel ellátandó házi orvosi alapellátási feladatok, beleértve az iskolaorvosi és az ifjúság-egészségügyi feladatok határozatlan idejű, (a praxis végleges betöltéséig) tartós helyettesítés formájában történő ellátására kötött – ***megbízási szerződés módosítására*** az alábbiak szerint:

1. A szerződő felek megállapodnak, hogy a 2019. január 1. napjától a területi ellátási kötelezettséggel ellátandó házi orvosi alapellátási feladatok, beleértve az iskolaorvosi és az ifjúság-egészségügyi feladatok határozatlan idejű, (a praxis végleges betöltéséig) tartós helyettesítés formájában történő ellátására kötött megbízási szerződés 5. pontja az alábbiakkal egészül ki:

Rendelési idő:

|  |
| --- |
| Felnőtt és gyermek háziorvosi ellátás |
|  | Rendelési idő | Rendelkezésre állási idő |
| Hétfő | 7:30 – 9:30 | 8 – 16  |
| Kedd | 15:00 – 17:00 | 8 – 16 |
| Szerda | 12:00 – 15:00 | 8 – 16 |
| Csütörtök | 14:30 – 16:30 | 8 – 16 |
| Péntek | 7:30 – 9:30 | 8 – 16 |
| Iskola- és ifjúságorvoslás |
| Hétfő | 9:30 – 10:30 | 9:30 – 10:30 |

2. A megbízási szerződés jelen módosítással nem érintett rendelkezései változatlanul érvényesek.

3. Ez a szerződés a 2018. október 30. napján megkötött megbízási szerződés 1. számú módosítása, amely a szerződéssel együtt érvényes.

Tabdi, \_\_\_\_\_\_\_\_\_\_\_\_\_\_\_\_\_\_\_\_

 …………………………………… ………………………………..

 Fábián Sándor Dr. Palágyi János

 polgármester háziorvos

 Önkormányzat Vállalkozó

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_

 Filus Jánosné

 jegyző

Tabdi, 2018. november 29.

 Fábián Sándor

 polgármester